**เรื่อง สรุปข้อสั่งการ ลธ.คสช. จากการประชุมเมื่อวันอังคารที่ 3 ตุลาคม 2560**

**เรียน รอง อปค., ผอ.สน., ผตปค., ผอ.กอง, ปจ.ทุกจังหวัด**

ผบ.ทบ. (พลเอก เฉลิมชัย สิทธิสาท) ในฐานะ เลขาธิการ คสช. ได้จัดประชุมหน่วยงานที่เกี่ยวข้องประจำวันอังคารที่ 3 ตุลาคม 2560 และมีข้อสั่งการเพื่อให้ส่วนราชการที่เกี่ยวข้องไปดำเนินการ ดังนี้

**1. การเตรียมงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพล อดุลยเดช** ขอให้ดำเนินการ ดังนี้

1. การจัดกิจกรรมต่าง ๆ ในช่วงสุดท้ายของการเตรียมการให้เน้นเรื่องการรักษาความปลอดภัย การจราจร และการอำนวยความสะดวกให้แก่ประชาชนที่เข้าร่วมกิจกรรม

2. การปฏิบัติงานในช่วงอาทิตย์สุดท้ายก่อนจะปิดให้ประชาชนเข้ากราบพระบรมศพในวันที่ 5 ตุลาคม 2560 ขอให้ทุกส่วนที่เกี่ยวข้องประสานและบูรณาการการปฏิบัติงานร่วมกัน โดยเฉพาะการสนับสนุนกองอำนวยการร่วมสนามหลวงในการดำเนินการด้านต่าง ๆ ทั้งการรักษาความปลอดภัยและการอำนวยความสะดวกให้แก่ประชาชน ให้เป็นไปด้วยความเรียบร้อย

3. ขณะนี้ความเคลื่อนไหวของกลุ่มที่จะก่อกวนทั้งในช่วงก่อนและหลังงานพระราชพิธี

ฝากทุกหน่วยงานที่เกี่ยวข้องในทุกพื้นที่ วางมาตรการในทุกมาตรการโดยเฉพาะด้านการข่าวและการแสดงพลัง ความเข้มแข็งในการรักษาความปลอดภัย การลาดตระเวน ต้องมีความชัดเจนและปฏิบัติอย่างต่อเนื่อง เพื่อให้กลุ่มผู้ไม่หวังดีไม่มีช่องทางที่จะก่อความไม่สงบและล่าถอยออกไป

4. ในส่วนภูมิภาคให้ทุกภาคส่วนบูรณาการร่วมกันในเรื่องการข่าว โดยเฉพาะการปลุกระดมผ่านช่องทางโซเชี่ยลมีเดีย อาจมีผู้ตกเป็นเหยื่อและมีการกระทำผิดในพื้นที่ ซึ่งส่งผลกระทบให้ภาพลักษณ์ของประเทศเสียหาย ดังนั้นต้องร่วมกันดูแลไม่ให้สิ่งเหล่านี้เกิดขึ้น

5. ในส่วนของการจัดพระราชพิธีในวันที่ 26 ตุลาคม 2560 ขอให้ทุกส่วนที่เกี่ยวข้องดูแลในส่วนที่มีหน้าที่รับผิดชอบให้เรียบร้อยทั้งในส่วนกลางและภูมิภาค ทั้งเรื่องการอำนวยความสะดวก จราจร การรักษาความปลอดภัยในสถานที่จัดงาน โดยให้ทำทุกอย่างให้สมพระเกียรติ

**2. การดำเนินการด้านต่าง ๆ**

1. การดำเนินการของ กกล.รส. ให้เน้นการช่วยเหลือประชาชนเป็นหลัก ส่วนงานด้านการบังคับใช้กฎหมาย ให้ใช้กลไกปกติดำเนินการ เพื่อค่อยๆผ่อนคลายให้เข้าสู่ภาวะปกติ ยกเว้นเป็นเรื่องที่สำคัญ จำเป็น ให้ทำหน้าที่เป็นผู้สนับสนุนการทำงานของจิตอาสา

2. การสร้างการรับรู้ที่ถูกต้องให้แก่ประชาชน ให้ทุกส่วนราชการให้ความสำคัญกับการ

คัดเลือกเจ้าหน้าที่ลงไปชี้แจง โดยให้เลือกบุคคลที่มีความรู้ ความเข้าใจในเรื่องที่จะไปชี้แจง มีทักษะในการพูด การชี้แจงสถานการณ์ต่าง ๆ เพื่อให้เกิดความเข้าใจที่ถูกต้อง

- อปค. ได้สั่งการให้นำเรียนมาเพื่อโปรดพิจารณาดำเนินการในส่วนที่เกี่ยวข้อง และให้ ปลัดจังหวัดแจ้งนายอำเภอถือปฏิบัติด้วย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ส่วนกิจการมวลชน

สำนักกิจการความมั่นคงภายใน

กรมการปกครอง

โทร 02 226 5557